Скупштина општине Врњачка Бања, на седници \_\_ одржаној \_\_\_2019.године на основу, чл. чл.68. Закона о планирању и изградњи (''Сл. гласник РС'', бр. 72/09, 81/09 -испр., 64/10 – одлука УС, 24/11, 121/12, 42/13 –одлука УС, 50/13 –одлука УС, 98/13 –одлука УС, 132/14, 145/14 и 83/18), чл.36.Одлуке о начину поступања са непокретностима које су у јавној својини Општине Врњачка Бања, односно на којима Општина Врњачка Бања има посебна својинска овлашћења (''Сл. лист општине Врњачка Бања'', бр.28/16 и 19/17), чл.36. Статута општине Врњачка Бања (''Сл.лист општине Врњачка Бања'', бр.23/16-пречишћен текст), донела је

О Д Л У К У

о давању сагласности за промену намене кп.бр. 1746/2 у КО Подунавци

Члан 1.

Даје се сагласност Ванић Дарку из Подунаваца, да може покренути поступак код надлежног органа за исправку границе у односу на кп.бр.1746/2, површине 95м2 у КО Подунавци, која парцела је код СКН Врњачка Бања уписана као путно земљиште, а за коју је Просторним планом општине Врњачка Бања 2011-2021.г (''Сл.лист општине Врњачка Бања'', бр.13/11), планирано грађевинско подручје, зона ширег центра села.

Ступањем на снагу ове одлуке, кп.бр. 1746/2 у КО Подунавци престаје да буде површина јавне намене-путно земљиште.

Члан 2.

Ова сагласност се даје сходно Поглављу 3.5. Завршне одредбе текстуалног дела Плана генералне регулације (''Сл. лист општине Врњачка Бања'', бр.8/17), којим је регулисано да се План примењује и на постојеће објекте и садржаје, у делу у коме је потребно променити постоће стање и прилагодити га планираном.

Члан 3.

Ова Одлука ступа на снагу даном објављивања у „Сл. листу Општине Врњачка Бања.“

СКУПШТИНА ОПШТИНЕ ВРЊАЧКА БАЊА

Број:\_\_\_\_\_\_\_\_\_\_\_\_\_\_/19 од \_\_\_\_2019.године

ПРЕДСЕДНИК

СКУПШТИНЕ ОПШТИНЕ

Иван Радовић

О б р а з л о ж е њ е

**Правни основ за доношење ове одлуке садржан** је у чл. 68. Закона о планирању и изградњи (''Сл. гласник РС'', бр. 72/2009, 81/2009 -испр., 64/2010 – одлука УС, 24/2011, 121/2012, 42/2013 –одлука УС, 50/2013 –одлука УС, 98/2013 –одлука УС, 132/2014, 145/2014 и 83/18), који регулише поступак исправке границе парцела, као и чл. чл.36.Одлуке о начину поступања са непокретностима које су у јавној својини Општине Врњачка Бања, односно на којима Општина Врњачка Бања има посебна својинска овлашћења (''Сл. лист општине Врњачка Бања'', бр.28/16 и 19/17), која одредба уређује начин и поступак исправке граница суседних кат.парцела.

**Разлог за доношење ове одлуке и објашњење правних института**,

Ванић Дарко из Подунаваца се обратио општинском Правобранилаштву за покретање поступка исправке граница у односу на кп.бр. 1746/2 у КО Подунавци, у корист његове кп.бр.1108/2 КО Подунавци.

Подносилац захтева је власник кп.бр.1108/2 КО Подунавци и на истој има легално изграђени стамбени објекат. Према фактичком стању на терену користи и кп.бр. 1746/2 у КО Подунавци. По извештају Саобраћајне инспекцције и Општинске стамбене агенције, гашењем путног земљишта на кп.бр. 1746/2 у КО Подунавци и отуђењем исте, не угрожава се путно земљиште и прегледност раскрснице. Наведена парцела је у склопу дворишта подносиоца захтева.

Према Информацији о локацији Одсека за урбанизам, еколошке и имовинско- правне послове, планирана намена за кп.бр. 1746/2 у Подунавци је грађевинско подручје, Зона ширег центра села.

Према одредбама Плана генералне регулације Врњачке Бање, План се примењује и на постојеће објекте и садржаје, у делу у коме је потребно променити постоће стање и прилагодити га планираном.

**Ступање на снагу:** Предлаже се да ова одлука ступа на снагу даном објављивања у „Сл. листу Општине Врњачка Бања.“

За спровођење ове одлуке, нису потребна средства из буџета општине.

ОПШТИНСКО ПРАВОБРАНИЛАШТВО

Славица Станковић, општински правобранилац

чл.5. став 3. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупља писмених понуда (''Сл. гласник РС'', бр. 24/2012 и 48/15), чл.99. став 12. Закона о планирању и изградњи (''Сл. гласник РС'', бр. 72/2009, 81/2009 -испр., 64/2010 – одлука УС, 24/2011, 121/2012, 42/2013 –одлука УС, 50/2013 –одлука УС, 98/2013 –одлука УС, 132/2014 и 145/2014),